#  …………………….**sz. napirend**

**Előterjesztve:** Pénzügyi és Vagyonnyilatkozatokat Ellenőrző Bizottsághoz

# **ELŐTERJESZTÉS**

# **A Képviselő-testület 2019. december 19-i rendes ülésére**

**Tárgy:Budapest II. kerületi Polgármesteri Hivatal 2020. évi Belső Ellenőrzési Terve, és Budapest Főváros II. Kerületi Önkormányzat Egészségügyi Szolgálatának 2020. évi Belső Ellenőrzési Terve**

**Készítette:** ………………………………

 Tuba Mónika

 belső ellenőrzési vezető

## Látta: ……………………………….

 dr. Murai Renáta

 jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 119. § (5) bekezdése szerint „A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) és (4) bekezdése szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

Kérem a tisztelt Képviselő-testületet, hogy a határozati javaslatokat fogadja el.

# **Határozati javaslatok**

1. A Képviselő-testület úgy dönt, hogy jóváhagyja a Budapest II. kerületi Polgármesteri Hivatal jelen határozat mellékletét képező, 2020. évre szóló Belső Ellenőrzési Tervét.

Felelős: Jegyző

Határidő: azonnal

2. A Képviselő-testület úgy dönt, hogy jóváhagyja a Budapest Főváros II. Kerületi Önkormányzat Egészségügyi Szolgálatának jelen határozat mellékletét képező, 2020. évre szóló Belső Ellenőrzési Tervét.

Felelős: Jegyző

Határidő: azonnal

**/A határozatok elfogadása egyszerű többségű szavazati arányt igényel./**

**Budapest, 2019. december 06.**

 **dr. Szalai Tibor**

 **Jegyző**

**1. határozati javaslat melléklete**

**Budapest II. kerületi Polgármesteri Hivatal**

**2020. évi Belső Ellenőrzési Terve**

A Belső Ellenőrzési Terv összeállítására a költségvetési szervek belső ellenőrzési rendjét meghatározó jogszabályi környezet alapján került sor.

A főbb jogszabályi előírások az alábbiak:

**- Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (4) és (5) bekezdése** értelmében: „A jegyző köteles gondoskodni – a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

„A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

**- Az államháztartásról szóló 2011. évi CXCV. törvény (a továbbiakban: Áht.) 70. § (1) bekezdése** értelmében „A belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg. Az irányító szerv belső ellenőrzést végezhet

a) az irányítása alá tartozó bármely költségvetési szervnél,

b) a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,

c) az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és

d) az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.”

**- A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) 15.** **§ (1) bekezdése** értelmében „A költségvetési szerv vezetője köteles biztosítani a belső ellenőrzés működéséhez szükséges forrásokat.”

- A **Bkr. 31. § (2) bekezdése** értelmében „Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

- A **Bkr. 31. § (4) bekezdése** értelmében „Az éves ellenőrzési terv tartalmazza:

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzés típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését;

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket.”

A **Bkr. 32. § (3) és (4) bekezdése** szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

A 2020. évi ellenőrzési Terv a 281/2018.(XII.18) Képviselő-testületi határozattal jóváhagyott Belső Ellenőrzési Stratégiai Tervvel, továbbá az I/879-5/2019. Polgármesteri - Jegyzői Együttes Intézkedéssel kiadott Belső Ellenőrzési Kézikönyvben foglaltakkal összhangban került összeállításra.

**A rendelkezésre álló belső ellenőrzési kapacitás**

A 2018. november 5-én megüresedett belső ellenőri munkakör 2019. március 18-án került betöltésére. Az új belső ellenőr jogász végzettségű, és 6 órás részmunkaidőben dolgozik. Így a belső ellenőrzés rendelkezésére álló kapacitás 1 fő belső ellenőrzési vezető, és 0,75 fő belső ellenőr.

Abelső ellenőri kapacitás alapján az ellenőrzésekre fordítható és a tervezett ellenőrzések teljesítéséhez szükséges munkanapok száma:

| 2020. évben a munkanapok száma:Munkanapok száma 1,75 főre összesen: (1 fő belső ellenőrzési vezető; 0,75 fő belső ellenőr)ebből kieső idők:szabadság (36+41 nap tárgyévi; 11+2 nap előző évi)betegállomány (2 fő)szakmai továbbképzésre fordított napok száma (2 fő) (ÁBPE II.: 2 fő x 2 nap; BET: 2 fő x 4 előadás x 1 nap; Mérlegképes: 1 fő x 2 nap; Egyéb: 2 fő x 2 nap)önképzés (2 fő x 6 nap) (jogszabályok, belső szabályzatok, szakmai anyagok tanulmányozása; ÁSZ és MÁK jelentések megismerése)a tanácsadó tevékenységre tervezett kapacitás(2 fő x 5 nap)a Bkr.-ben meghatározott vezetői feladatok ellátása (Beszámoló készítés: 10 nap; Kockázatelemzés és Terv készítés: 10 nap; a belső ellenőr jelentéstervezeteinek felülvizsgálata, átolvasása; Képviselő-testületi és Bizottsági üléseken való részvétel utazással külső irodából; Éves képzési terv készítése; nyilvántartások (ellenőrzések nyilvántartása, intézkedések nyilvántartása) vezetése; az ellenőrzéssel kapcsolatos adminisztratív feladatok (érkeztetés, iktatás, stb) egyéb vezetői feladatok (ISO: külső/belső; Ellenőrzési munkanapló vezetése, külső ellenőrzéshez dokumentumok továbbítása, stb.)átcsúszó ellenőrzés 1 db; 10 nap/főEllenőrzésre fordítható munkanapok száma:2020. évre tervezett ellenőrzések erőforrás-szükséglete:Soron kívüli ellenőrzések kapacitása (6 %)A tervezett ellenőrzések teljesítéséhez szükséges munkanapok száma: |  -90 nap -3 nap-18 nap-12 nap -10 nap -45 nap -20 nap |  254 nap444 nap246 nap231 nap15 nap246 nap |
| --- | --- | --- |

A belső ellenőrzési Tervben szereplő ellenőrzésekre a következő jogszabályok és Együttműködési megállapodások adják meg a felhatalmazást:

**1.)** A Polgármesteri Hivatal felügyeleti jellegű ellenőrzésére és az Önkormányzat irányítása alá tartozó költségvetési szervek felügyeleti jellegű ellenőrzésére vonatkozóan

- az **Mötv. 119. § (4)** **bekezdése**: „….. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

- az **Áht. 70. § (1) a) pontja**: „…..Az irányító szerv belső ellenőrzést végezhet az irányítása alá tartozó bármely költségvetési szervnél.”

- **A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 140. § (1) e) bekezdése:** „A jegyző gazdálkodási feladata és hatásköre: ellátja az önkormányzat által alapított és fenntartott költségvetési szervek pénzügyi-gazdasági ellenőrzését.”

**2.)** Az Önkormányzat által nyújtott költségvetési támogatások felhasználásával kapcsolatos ellenőrzés a kedvezményezetteknél

- az **Áht. 70. § (1) c) pontja** szerint:„….. Az irányító szerv belső ellenőrzést végezhet az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél.”

 **3.)** Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságok tulajdonosi ellenőrzésére vonatkozóan

 - az **Áht. 70. § (1) d) pontja**: „….. Az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. **A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja** szerint „köztulajdonban álló gazdasági társaság: az a gazdasági társaság, amelyben a ….. helyi önkormányzat ….. külön-külön vagy együttesen számítva többségi befolyással rendelkezik.”

 **4.)** A helyi nemzetiségi önkormányzatok belső ellenőrzésére vonatkozóan

- az **Áht. 6/C. § (1) bekezdés és (2) a) és b) pontja**: „….. A helyi önkormányzat bevételeivel és kiadásaival kapcsolatban ….. az ellenőrzési ….. feladatok ellátásáról az önkormányzati hivatal gondoskodik.” „Az (1) bekezdést a helyi nemzetiségi önkormányzatra ….. is alkalmazni kell, azzal, hogy helyi önkormányzaton helyi nemzetiségi önkormányzatot ….. kell érteni”, illetve hogy a „helyi nemzetiségi önkormányzat bevételeivel és kiadásaival kapcsolatban az ….. ellenőrzési feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.”

- a **Bkr. 15. § (7) a) pontja** szerint „….. a helyi nemzetiségi önkormányzat ….. belső ellenőrzési feladatait a képviselő-testület ….. döntése alapján elláthatja az irányító szerv által foglalkoztatásra irányuló jogviszonyban alkalmazott ….. belső ellenőr.”

- **a helyi nemzetiségi önkormányzatokkal kötött Együttműködési megállapodás „VIII.** **Belső kontrollrendszer és belső ellenőrzés” pontjának második bekezdése:** „A helyi nemzetiségi önkormányzat belső ellenőrzését a Polgármesteri Hivatal Jegyzői Igazgatóság Jegyzői Titkárság belső ellenőre végzi. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. A belső ellenőrzés lefolytatásának rendjét a jegyzői intézkedésben elfogadott Belső Ellenőrzési Kézikönyv tartalmazza.”

 **5.)** 2017. január 01-től a gazdasági szervezettel nem rendelkező költségvetési szervek belső ellenőrzésére vonatkozóan

- a **Bkr. 15. § (4) bekezdése**: „A gazdasági szervezettel nem rendelkező költségvetési szervek belső ellenőrzését a gazdasági szervezetének feladatait ellátó költségvetési szerv, vagy az irányító szerv által kijelölt szerv végzi.”

- a **Bkr. 15. § (4b) bekezdése**: „Az a belső ellenőr, aki a (4) ….. bekezdés alapján a gazdasági szervezettel nem rendelkező ….. önkormányzati költségvetési szerv belső ellenőrzését is ellátja, ennél a szervnél az irányító (vagy az általa kijelölt) szerv ….. belső ellenőreként ugyanarra a területre vonatkozóan az előző vizsgálatot követő egy éven belül vizsgálatvezetőként nem végezhet ellenőrzést.”

- a **Bkr. 29. § (4) bekezdése**: „Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített ….. éves ellenőrzési tervét az irányított költségvetési szerv vezetőjének kell jóváhagynia.”

- a **Bkr. 35. § (8) bekezdése**: „Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a költségvetési szerv vezetője alatt az irányított szerv vezetőjét kell érteni azon ellenőrzések végrehajtása esetén, ahol az irányító szerv belső ellenőre az irányított szerv belső ellenőreként jár el.”

Az ellenőrzési feladatok **Kockázatelemzés** alapján kerültek be az éves ellenőrzési Tervbe. A Kockázatelemzés az ellenőrzések felsorolása után található.

**A. A Polgármesteri Hivatal működésével, gazdálkodásával kapcsolatos ellenőrzések**

A Képviselő-testület munkájának segítése, döntéseinek előkészítése és végrehajtása érdekében az éves hivatali ellenőrzési feladatok meghatározása, elvégzése során **elsődleges cél** annak megállapítása, hogy

* a Polgármesteri Hivatal szabályozottsága, működése megfelel-e a jogszabályi előírásoknak;

- a Polgármesteri Hivatal szervezeti és működési rendje megfelelően biztosítja-e az önkormányzati feladatok hatékony és szakszerű ellátását, a gazdálkodással összefüggő feladatok szabályszerű, eredményes, gazdaságos és hatékony ellátását, maradéktalanul érvényesülnek-e az erre vonatkozó követelmények;

* a Polgármesteri Hivatalon belül működő egyes belső szervezeti egységek a vonatkozó jogszabályokban, belső intézkedésben foglaltak szerint látják-e el tevékenységüket;
* a belső kontrollrendszer kialakítása és működtetése szabályszerű volt-e;
* az Önkormányzat által nyújtott költségvetési támogatások felhasználása és elszámolása szabályszerűen történt-e?

**I. Szabályszerűségi, pénzügyi ellenőrzések**

**1. Az ellenőrzött szervezeti egységek: A Gazdasági Igazgatóság Költségvetési és Számviteli Osztálya, Üzemeltetési Osztálya, és Vagyonhasznosítási és Ingatlan-nyilvántartási Osztálya,** szükség esetén további kapcsolódó osztályok, intézmények. (1024 Budapest, Mechwart liget 1.; Margit krt. 29/B.)

 Az ellenőrzés **tárgya** **a 2019. évi önkormányzati beszámoló mérlegtételeinek alátámasztásaként elvégzett leltározás, és az azt megelőző selejtezés.**

Az ellenőrzés **célja** annak megállapítása, hogy szabályozott volt-e a selejtezési és leltározási tevékenység, a végrehajtás a jogszabályoknak és a belső szabályoknak megfelelően történt-e. Végrehajtották-e a Jegyző által 2019. decemberében kiadott Leltározási Ütemterv és Utasításban foglaltakat, a leltárfelvétel teljes körűen megvalósult-e.

 Az ellenőrizendő **időszak**: A2019. december 31-ei fordulónapi leltár felvételéhez és kiértékeléséhez kapcsolódó időszak. Selejtezésnél a 2019. év.

Az ellenőrzés **jellege**: célvizsgálat

 A szükséges ellenőrzési **kapacitás**: 37 ellenőri munkanap

 Az ellenőrzés **típusa**: szabályszerűségi, pénzügyi

Az ellenőrzés **ütemezése**: II. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**2. Az ellenőrzött szervezeti egység: A Humánszolgáltatási Igazgatóság Ellátási Osztálya** (1022 Budapest, Káplár utca 2/C-D)**, a Gazdasági Igazgatóság Pénzügyi Osztálya, a Jegyzői Igazgatóság Jogi Osztálya** (1024 Budapest, Mechwart liget 1.)**, és a Hatósági Igazgatóság Igazgatási Osztálya** (1021 Budapest, Vadaskerti utca 13/A.)

 Az ellenőrzés **tárgya** **a köztemetés költségtérítése, a köztemetés költségbehajtásának gyakorlata, hatékonysága.**

Az ellenőrzés **célja** annak megállapítása, hogy a köztemetések költségeinek megtérítése a Szociális törvényben (1993. évi III.) előírtak szerint történt-e. A köztemetések költségeinek megtérítésével kapcsolatos méltányossági kérelmekről hozott döntés megfelel-e a Szociális rendeletünkben foglaltaknak. A köztemetés költségeinek behajtása milyen eredménnyel történik.

 Az ellenőrizendő **időszak**: 2019. év

Az ellenőrzés **jellege**: célvizsgálat

 A szükséges ellenőrzési **kapacitás**: 13 ellenőri munkanap

 Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: III. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**3. Az ellenőrzött szerv** kijelölésére kockázatelemzés alapján később kerül sor.

 Az ellenőrzés **tárgya** **az Önkormányzat által nyújtott költségvetési támogatások felhasználása.**

Az ellenőrzés **célja** annak megállapítása, hogy a támogatások felhasználása és elszámolása szabályszerűen történt-e. A kapcsolódó dokumentumok alátámasztják-e a támogatás szabályszerű felhasználását és elszámolását.

 Az ellenőrizendő **időszak**: 2019. évi támogatási időszak

Az ellenőrzés **jellege**: célvizsgálat

 A szükséges ellenőrzési **kapacitás**: 5 ellenőri munkanap

 Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**II. Utóvizsgálatok**

**1. Az ellenőrzött szervezeti egységek: A Gazdasági Igazgatóság Üzemeltetési Osztálya, Költségvetési és Számviteli Osztálya, és Pénzügyi Osztálya** (1024 Budapest, Margit krt. 29/B.; Mechwart liget 1.)

 Az ellenőrzés **tárgya** **a kötelezettségvállalások előkészítésének korábbi ellenőrzéséhez kapcsolódó utóvizsgálat.**

Az ellenőrzés **célja** annak megállapítása, hogy a korábbi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**:a korábbi ellenőrzés óta eltelt időszak, és a jelenlegi gyakorlat

Az ellenőrzés **jellege**: utóellenőrzés

 A szükséges ellenőrzési **kapacitás**: 27 ellenőri munkanap

 Az ellenőrzés **típusa**: szabályszerűségi

Az ellenőrzés **ütemezése**: II. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések**

Az intézményi ellenőrzési feladatok meghatározása, elvégzése során **elsődleges cél** annak értékelése, hogy az Önkormányzat irányítása alá tartozó költségvetési intézmények

* működése, gazdálkodása mennyiben szervezett, szabályozott;

- a rendelkezésükre bocsátott vagyonnal, pénzeszközökkel felelősen, a jogszabályi előírásoknak megfelelően, eredményesen, gazdaságosan és hatékonyan gazdálkodnak-e;

* milyen színvonalon tesznek eleget beszámolási, könyvvezetési kötelezettségüknek;
* operatív gazdálkodása kielégíti-e a követelményeket;
* a belső kontrollrendszer kialakítása és működtetése szabályszerű volt-e?

**I. Rendszerellenőrzés**

**1. Az ellenőrzött szerv: I. sz. Gondozási Központ** (1027 Budapest, Bem József tér 2.)

 Az ellenőrzés **tárgya** **a Központ működése és gazdálkodása.**

Az ellenőrzés **célja** annak megállapítása, hogy szabályszerűen történt-e a belső kontrollrendszer kialakítása és működtetése, az biztosította-e a közpénzzel és a vagyonnal történő szabályszerű és felelős gazdálkodást, valamint a beszámolási és adatszolgáltatási kötelezettségek szabályszerű teljesítését.

 Az ellenőrizendő **időszak**: a 2019. év

Az ellenőrzés **jellege**: általános gazdasági

 A szükséges ellenőrzési **kapacitás**: 30 ellenőri munkanap

 Az ellenőrzés **típusa**: rendszerellenőrzés

Az ellenőrzés **ütemezése**: IV. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**II. Téma- és célvizsgálatok**

**1.** **Az ellenőrzött szerv** kijelölésére a Költségvetési és Számviteli Osztállyal, és az Intézményirányítási Osztállyal történt egyeztetés után, kockázatelemzés alapján később kerül sor.

 **Az ellenőrzés tárgya** **a 2019. vagy a 2020. évben igénybe vett, a központi költségvetésből származó (normatív) támogatások, és – ha van – az önkormányzati költségvetésből rászorultsági alapon nyújtott támogatások igénylésének vagy elszámolásának megalapozottsága.**

Az ellenőrzés **célja** annak megállapítása, hogy a támogatások igénylése és/vagy elszámolása a megfelelő jogcímeken és megalapozottan történt-e, megfelel-e a jogszabályi előírásoknak. Rendelkeznek-e az igénylést alátámasztó dokumentumokkal.

 Az ellenőrizendő **időszak**: 2019. vagy 2020. év

Az ellenőrzés **jellege**: témavizsgálat

 A szükséges ellenőrzési **kapacitás**: 15 ellenőri munkanap

 Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: III. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**2.** **Az ellenőrzött szerv: Egyesített Bölcsődék** (1027 Budapest, Varsányi Irén utca 32.)**; Pitypang Utcai Óvoda** (1025 Budapest, Pitypang utca 17.)**; II. sz. Gondozási Központ** (1022 Budapest, Fillér utca 50/b.)**; Család- és Gyermekjóléti Központ** (1027 Budapest, Horvát utca 2-12.)

 Az ellenőrzés **tárgya** **az intézmények tárgyi eszköz selejtezési gyakorlata.**

Az ellenőrzés **célja** annak megállapítása, hogy az intézmények tárgyi eszközselejtezési tevékenysége megfelelően szabályozott-e. A selejtezés végrehajtása, dokumentálása összhangban van-e szabályzatukkal, a Polgármesteri Hivatal szabályzatával, és a Gazdasági Igazgató 2019. augusztus 14-én kelt, a selejtezéssel kapcsolatos körlevelével.

 Az ellenőrizendő **időszak**: 2019. év

Az ellenőrzés **jellege**: témavizsgálat

 A szükséges ellenőrzési **kapacitás**: 15 ellenőri munkanap

 Az ellenőrzés **típusa**: szabályszerűségi

Az ellenőrzés **ütemezése**: IV. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**3.** **Az ellenőrzött szerv: Kitaibel Pál Utcai Óvoda** (1022 Budapest, Kitaibel Pál utca 10.)**; Szemlőhegy Utcai Óvoda** (1023 Budapest, Szemlőhegy utca 27/b.)

 Az ellenőrzés **tárgya** **az intézmény által kötött szerződések.**

Az ellenőrzés **célja** annak megállapítása, hogy a szerződések tartalmilag és formailag megfelelőek-e, az intézmények a szerződéskötéskor az Ávr. vonatkozó előírásai – elsősorban az 50. § (1)-(2), 51. § (2), 52. § (1), 55. § (1), (2), és az 57. § (1), (4) bekezdései - és saját belső szabályozásuk szerint jártak-e el. Beruházásnál, felújításnál a 3 ajánlat bekérésre került-e.

 Az ellenőrizendő **időszak**: 2019. év

Az ellenőrzés **jellege**: témavizsgálat

 A szükséges ellenőrzési **kapacitás**: 10 ellenőri munkanap

 Az ellenőrzés **típusa**: szabályszerűségi

Az ellenőrzés **ütemezése**: IV. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**III. Utóvizsgálatok**

**1. Az ellenőrzött szerv: Bolyai Utcai Óvoda** (1023 Budapest, Bolyai utca 15.)

 Az ellenőrzés **tárgya a korábban elvégzett pénzügyi-gazdasági ellenőrzés utóvizsgálata.**

Az ellenőrzés **célja** annak megállapítása, hogy a korábbi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a korábbi ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

 A szükséges ellenőrzési **kapacitás**: 15 ellenőri munkanap

 Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: II. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**2. Az ellenőrzött szerv: Család- és Gyermekjóléti Központ** (1027 Budapest, Horvát utca 2-12.)

 Az ellenőrzés **tárgya a 2019. évi pénzügyi-gazdasági ellenőrzés utóvizsgálata.**

Az ellenőrzés **célja** annak megállapítása, hogy a 2019. évi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a 2019 évi ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

 A szükséges ellenőrzési **kapacitás**: 15 ellenőri munkanap

 Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: III. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**3. Az ellenőrzött szerv: Kolozsvár Utcai Óvoda** (1028 Budapest, Kolozsvár utca 15-19.)

 Az ellenőrzés **tárgya a 2018. évi témavizsgálat utóellenőrzése.**

Az ellenőrzés **célja** annak megállapítása, hogy a 2018. évi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a 2018. évi ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

 A szükséges ellenőrzési **kapacitás**: 8 ellenőri munkanap

 Az ellenőrzés **típusa**: szabályszerűségi ellenőrzés

Az ellenőrzés **ütemezése**: III. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos tulajdonosi ellenőrzések**

**1. Az ellenőrzött szervezet: II. kerületi Városfejlesztő és Beruházás-szervező Zrt.** (1024 Budapest, Keleti Károly utca 15/a.) **és a II. Kerületi Önkormányzat** (1024 Budapest, Mechwart liget 1.)

 Az ellenőrzés **tárgya** **az Állami Számvevőszék 2017. évi vizsgálatának utóellenőrzése.**

Az ellenőrzés **célja** annak megállapítása, hogy az Állami Számvevőszék 17174 számú, 2017. szeptember 19-én kelt Jelentésében megfogalmazott javaslatok mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a 2017. évi ellenőrzés óta eltelt időszak, és a jelenlegi gyakorlat.

Az ellenőrzés **jellege**: célvizsgálat

 A szükséges ellenőrzési **kapacitás**: 10 ellenőri munkanap

 Az ellenőrzés **típusa**: megfelelőségi és szabályszerűségi

Az ellenőrzés **ütemezése**: I. negyedév

 Az ellenőrzések **módszere**: tételes vagy szúrópróbaszerű ellenőrzés, interjú, adatelemzés

**D. A helyi nemzetiségi önkormányzatokkal kapcsolatos belső ellenőrzések**

**1.** **Az ellenőrzött szervezeti egységek, illetve az ellenőrzött szerv: a Jegyzői Igazgatóság Jegyzői Titkársága, a Gazdasági Igazgatóság Költségvetési és Számviteli Osztálya, valamint az Örmény Önkormányzat** (1024 Budapest, Mechwart liget 1.)

 Az ellenőrzés **tárgya** **az Örmény Önkormányzattal kötött Együttműködési Megállapodás, valamint az Örmény Önkormányzat működése, gazdálkodása, elszámolása.**

 Az ellenőrzés **célja** annak megállapítása, hogy az Együttműködési Megállapodás teljes körűen szabályozza-e a Polgármesteri Hivatal és az Örmény Önkormányzat kapcsolatát, az Együttműködési Megállapodás megfelel-e a jogszabályi előírásoknak. Az Örmény Önkormányzat működési és gazdálkodási kereteinek a kialakítása, a működéssel és a gazdálkodással kapcsolatos feladatok ellátása megfelel-e a jogszabályoknak, a feladatalapú, a működési, és a pályázati elszámolásokat határidőre teljesítette-e.

 Az ellenőrizendő **időszak**: a feladatalapú elszámolásnál a 2018. év; a működés tekintetében, valamint a működési és a pályázati elszámolásnál a 2019. év

 Az ellenőrzés **jellege**: célvizsgálat

 A szükséges ellenőrzési **kapacitás**: 15 ellenőri munkanap

 Az ellenőrzés **típusa**: szabályszerűségi, pénzügyi ellenőrzés

 Az ellenőrzés **ütemezése**: III. negyedév

 Az ellenőrzések **módszere**: tételes vagy szúrópróbaszerű ellenőrzés, interjú, adatelemzés

**E. Az Önkormányzat gazdasági szervezettel nem rendelkező költségvetési szerveinek belső ellenőrzése**

**I. Szabályszerűségi, pénzügyi ellenőrzések**

Az Önkormányzat gazdasági szervezettel nem rendelkező költségvetési szerveinél 2020-ban belső ellenőrzésre nem kerül sor.

**II. Utóvizsgálatok**

**1. Az ellenőrzött szerv: Pitypang Utcai Óvoda** (1025 Budapest, Pitypang utca 17.)

 Az utóvizsgálat **tárgya a 2018. évben elvégzett belső ellenőrzés utóvizsgálata.**

Az ellenőrzés **célja** annak megállapítása, hogy a 2018. évi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a 2018. évi ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

 A szükséges ellenőrzési **kapacitás**: 8 ellenőri munkanap

 Az ellenőrzés **típusa**: szabályszerűségi ellenőrzés

Az ellenőrzés **ütemezése**: I. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**1. Az ellenőrzött szerv: Törökvész Úti Kézműves Óvoda** (1022 Budapest, Törökvész út 18.)

 Az utóvizsgálat **tárgya a 2018. évben elvégzett belső ellenőrzés utóvizsgálata.**

Az ellenőrzés **célja** annak megállapítása, hogy a 2018. évi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

 Az ellenőrizendő **időszak**: a 2018. évi ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

 A szükséges ellenőrzési **kapacitás**: 8 ellenőri munkanap

 Az ellenőrzés **típusa**: szabályszerűségi ellenőrzés

Az ellenőrzés **ütemezése**: I. negyedév

 Az ellenőrzés **módszere**: tételes vagy szúrópróbaszerű ellenőrzés, interjú, adatelemzés

**KOCKÁZATELEMZÉS**

**a 2020. évi**

**belső ellenőrzési munkatervhez**

A Bkr. 31. § (2) bekezdése értelmében “Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

A Polgármesteri Hivatal belső ellenőrzési Tervének összeállítását megelőzően, tekintettel arra, hogy a jogszabály (Bkr.) előírása szerint a belső ellenőrzési Tervnek a kockázatelemzés alapján felállított prioritásokon (is) kell alapulnia, írásban javaslattételi felhívással fordultam a Vezetőség (Polgármester, Jegyző, Igazgatók, Osztályvezetők) felé, hogy ha a Polgármesteri Hivatal, az intézmények, vagy az önkormányzati gazdasági társaságok működésében, gazdálkodásában van általuk kockázatosnak ítélt terület, vagy folyamat, vagy van egyéb ellenőrzési témajavaslatuk, azt jelezzék felém, amelyre így a tervezés során kiemelt figyelmet fordítok, és a lehető legrövidebb időn belül ellenőrizzük majd. Ebben az évben a Vezetőség által javasolt ellenőrzés nem volt, továbbá a külső ellenőrzések nyilvántartásának áttekintése alapján, illetve a szervezeti egységek saját kockázatelemzésének áttekintése alapján sem állapítható meg magas kockázatú terület vagy folyamat, így a korábbi ellenőrzési tapasztalatok figyelembe vételével és az alábbi kockázatelemzések alapján lettek meghatározva az ellenőrizendő szervezetek, területek, folyamatok, továbbá az ellenőrzés céljai.

**A. A Polgármesteri Hivatal működésével kapcsolatos ellenőrzések kockázatelemzése**

**I. Szabályszerűségi, pénzügyi ellenőrzések**

**1.)** Az államháztartás számviteléről szóló 4/2013. (I. 11.) Korm. rendelet 22. § (1) bekezdése szerint az éves költségvetési beszámoló elkészítéséhez, a mérleg tételeinek alátámasztásához olyan leltárt kell összeállítani és megőrizni, amely tételesen, ellenőrizhető módon tartalmazza a mérlegben szereplő eszközöket és forrásokat. A 22. § (2) bekezdés szerint a leltározás végrehajtását a számvitelről szóló 2000. évi C. törvény 69. § (3) bekezdése szerint kell végrehajtani. A számvitelről szóló 2000. évi C. törvény 69. § (3) bekezdése szerint, ha a Polgármesteri Hivatal a számviteli alapelveknek megfelelő folyamatos mennyiségi nyilvántartást vezet, a leltárba bekerülő adatok valódiságáról – a leltár összeállítását megelőzően – leltározással köteles meggyőződni, és azt az eszközök és a források leltárkészítési és leltározási szabályzatában meghatározott időszakonként, de legalább háromévente mennyiségi felvétellel kell elvégeznie. A Polgármesteri Hivatal élt a jogszabály adta lehetőséggel, és a Leltározási és Leltárkészítési szabályzatában foglaltaknak megfelelően a 2016. év után csak 2019-ben leltározott újra mennyiségi felvétellel. Ezért indokoltnak találtam **az Önkormányzat 2019. évi beszámolója mérlegtételeinek alátámasztásaként elvégzett leltározás, és az azt megelőző selejtezés ellenőrzését.**

**2.)** A belső ellenőrzés fontosnak tartja a hivatali folyamatok ellenőrzését is, köztük is elsősorban azoknak a folyamatoknak az ellenőrzését, amelyekhez bevétel, és/vagy kiadás kapcsolódik. A köztemetés egy korábbi vevőállomány ellenőrzéskor már érintőlegesen vizsgálatra került, és akkor szabálytalanságot állapított meg az ellenőrzés. Ezért indokoltnak találtam **megvizsgálni a köztemetés folyamatát, és a hozzá kapcsolódó költségtérítéseket, költség behajtásokat.**

**3.)** Az Áht. 70. § (1) c) pontja szerint az irányító szerv belső ellenőrzést végezhet az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél. Ezen jogszabályi felhatalmazás alapján terveztem **az Önkormányzat által nyújtott költségvetési támogatások felhasználásának ellenőrzését.** A kedvezményezettek a támogatás elszámolásához többnyire másolatban nyújtják be a számlákat. Másolat alapján nem, csak helyszíni ellenőrzéssel lehet megállapítani, hogy a szabályos elszámolásnak megfelelően a szükséges záradékot rávezették-e az eredeti számlára.

**II. Utóvizsgálatok**

**1.)** Fontosnak tartom, és ebben a korábbi években elvégzett utóellenőrzések tapasztalatai is megerősítenek, hogy minden esetben utóvizsgálat keretében ellenőrizzük a korábbi vizsgálat megállapításai és javaslatai alapján készített Intézkedési tervben foglaltak végrehajtását. Ez alapján kerül sor **a kötelezettségvállalások előkészítésének korábbi ellenőrzéséhez kapcsolódó** **utóvizsgálatra.**

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések kockázatelemzése**

A pénzügyi-gazdasági rendszerellenőrzésbe, továbbá a téma- és célvizsgálatokbabevont intézmények kiválasztása kockázatelemzés alapján történt.(Lásd 1. melléklet: „**Kockázatelemzés a 2020. évi belső ellenőrzési munkatervhez**”) Az ehhez kapcsolódó módszertan a következő:

- vezetői megbízás esetén a **hátralévő évek száma** alapján 0 és 1 év esetén magas (M), 2 év és annál hosszabb időszak esetén alacsony (A) a kockázat.

- a korábbi vizsgálat (elsősorban pénzügyi-gazdasági ellenőrzés) óta **eltelt időszak hossza** esetén 1-3 év között alacsony (A), 4 év és ennél hosszabb időszak esetén magas (M) a kockázat.

**I. Rendszerellenőrzés**

**1.)** A fenti módszertan szerint elsősorban azokat az intézményeket vontam be az ellenőrzésekbe, amelyeknél mindkét szempont szerint magas a kockázat. Az **I. sz. Gondozási Központnál** utoljára 15 éve volt átfogó pénzügyi-gazdasági ellenőrzés, amelynek 14 éve volt az utóvizsgálata. Témavizsgálat utoljára 6 éve volt az intézménynél a belső kontrollrendszer (kontrollkörnyezet, kockázatkezelés, kontrolltevékenységek, információ és kommunikáció, monitoring) kialakításával, működtetésével, valamint akötelezettségvállalás, pénzügyi ellenjegyzés, teljesítésigazolás, érvényesítés és utalványozás rendjének kialakításával kapcsolatban, ennél az ellenőrzésnél nem volt szükség utóvizsgálatra. Az intézményvezetőnek 2020. március 10-én jár le a vezetői megbízása.

**II. Téma- és célvizsgálatok**

**1.)** A belső ellenőrzési Terv összeállítása előtt áttekintettem a Polgármesteri Hivatal valamennyi Osztályának a kockázatelemzését. A Humánszolgáltatási Igazgatóság Intézményirányítási Osztályának kockázatelemzése jelentős kockázatként tartalmazza a normatívák igénylését és elszámolását, elemzésük szerint „az intézmények normatív támogatási tervezési, adatszolgáltatási tevékenysége nem kellően megbízható, ami az Önkormányzat költségvetési tervezési munkáját nehezíti, kockázati terhét növeli, és a nem megalapozott tervezés az Önkormányzatnak visszafizetési kötelezettséggel jár.” Ez alapján került a Tervbe annak ellenőrzése, hogy **a 2019. vagy a 2020. évben igénybe vett, a központi költségvetésből származó (normatív) támogatások, és – ha van – az önkormányzati költségvetésből rászorultsági alapon nyújtott támogatások igénylése vagy elszámolása megalapozott-e.**

**2-3.)** A korábbi ellenőrzési tapasztalatok figyelembe vételével került a Tervbe **az intézmények tárgyi eszköz selejtezési gyakorlatának és szerződéseinek az ellenőrzése.** Az átfogó ellenőrzések alkalmával szabálytalanságokat tapasztaltunk mindkét területen, ezért indokoltnak találtam ennek a két területnek a kiemelt vizsgálatát. A kiválasztott 4+2 intézmény többségénél 13 vagy 9 éve volt utoljára témavizsgálat.

**III. Utóvizsgálatok**

**1-3.)** Fontosnak tartom, és ebben a korábbi években elvégzett utóellenőrzések tapasztalatai is megerősítenek, hogy minden esetben utóvizsgálat keretében ellenőrizzük a korábbi vizsgálat megállapításai és javaslatai alapján készített Intézkedési tervben foglaltak végrehajtását. Ez alapján kerül sor **a Bolyai Utcai Óvoda, a Család- és Gyermekjóléti Központ, és Kolozsvár Utcai Óvoda korábbi ellenőrzéseihez kapcsolódó** **utóvizsgálatokra.**

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos tulajdonosi ellenőrzések kockázatelemzése**

Az Áht. 70. § (1) d) pontja szerint az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja szerint köztulajdonban álló gazdasági társaság az a gazdasági társaság, amelyben a helyi önkormányzat külön-külön vagy együttesen számítva többségi befolyással rendelkezik.

**1)** Az éves ellenőrzési terv összeállításakor kiemelt figyelmet fordítok az Állami Számvevőszék által lefolytatott vizsgálatokra, az általuk tett, intézkedést igénylő megállapítások, javaslatok végrehajtásának nyomon követésére. Az Állami Számvevőszék 2017-ben vizsgálta a **II. kerületi Városfejlesztő és Beruházás-szervező Zrt.** gazdálkodásának szabályozottságát és szabályszerűségét, továbbá az **Önkormányzat** tulajdonosi joggyakorlását. Az Állami Számvevőszéki utóvizsgálatára még nem került sor, ezért indokoltnak találtam ellenőrizni, hogyan hajtották végre az Intézkedési tervben foglaltakat.

**D. A helyi nemzetiségi önkormányzatokkal kapcsolatos belső ellenőrzések kockázatelemzése**

Az Áht. 6/C. §-a szerint a helyi önkormányzat bevételeivel és kiadásaival kapcsolatban az ellenőrzési feladatok ellátásáról az önkormányzati hivatal gondoskodik. Ezt a bekezdést a helyi nemzetiségi önkormányzatra is alkalmazni kell, azzal, hogy helyi önkormányzaton helyi nemzetiségi önkormányzatot kell érteni, illetve hogy a **helyi nemzetiségi önkormányzat** bevételeivel és kiadásaival kapcsolatban az ellenőrzési feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

A Bkr. 15. § (7) a) pontja szerint a helyi nemzetiségi önkormányzat belső ellenőrzési feladatait a képviselő-testület döntése alapján elláthatja az irányító szerv által foglalkoztatásra irányuló jogviszonyban alkalmazott belső ellenőr.

A helyi nemzetiségi önkormányzatokkal kötött Együttműködési megállapodás „VIII. Belső kontrollrendszer és belső ellenőrzés” pontjának második bekezdése szerint a helyi nemzetiségi önkormányzat belső ellenőrzését a Polgármesteri Hivatal Jegyzői Igazgatóság Jegyzői Titkárság belső ellenőre végzi, belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor, a belső ellenőrzés lefolytatásának rendjét a jegyzői intézkedésben elfogadott Belső Ellenőrzési Kézikönyv tartalmazza.

**1)** A fenti jogszabályi előírások és az Együttműködési megállapodásban foglaltak alapján került tervezésre a nemzetiségi önkormányzatokkal kapcsolatos ellenőrzés. A II. kerületben jelenleg 12 helyi nemzetiségi önkormányzat működik, amelyek közül az **Örmény Önkormányzat**ot választottam. Az Örmény Önkormányzatot a belső ellenőrzés eddig még nem vizsgálta.

**E. Az Önkormányzat gazdasági szervezettel nem rendelkező költségvetési szerveinél lefolytatandó belső ellenőrzések kockázatelemzése**

**I. Szabályszerűségi, pénzügyi ellenőrzések**

A 2020. évi belső ellenőrzési Terv összeállítása előtt emailben kértem az összes, gazdasági szervezettel nem rendelkező intézményünk (19 db) vezetőjét, hogy ha szükségesnek érzi és szeretné az intézményében valamilyen témában vagy területen belső ellenőrzés lefolytatását, azt jelezze felém, hogy azt a tervezés során figyelembe tudjam venni. A korábbi évekkel ellentétben most egyik intézménytől sem érkezett ellenőrzésre vonatkozó igény, így náluk 2020-ban belső ellenőrzésre nem kerül sor.

**II. Utóvizsgálatok**

**1-2.)** Fontosnak tartom, és ebben a korábbi években elvégzett utóellenőrzések tapasztalatai is megerősítenek, hogy minden esetben utóvizsgálat keretében ellenőrizzük a korábbi vizsgálat megállapításai és javaslatai alapján készített Intézkedési tervben foglaltak végrehajtását. Ez alapján kerül sor **a Pitypang Utcai Óvoda, és a Törökvész Úti Kézműves Óvoda 2018. évi belső ellenőrzéseihez kapcsolódó** **utóvizsgálatokra.**

Budapest, 2019. november 29.

 Tuba Mónika

 belső ellenőrzési vezető



**2. határozati javaslat melléklete**





